Title: พระราชกฤษฎีกา จัดตั้งส่วนราชการในมหาวิทยาลัยเชียงใหม่ ทบวงมหาวิทยาลัย (ฉบับที่ 4) พ.ศ.2536

พระราชกฤษฎีกา

พระราชกฤษฎีกา
จัดตั้งส่วนราชการในมหาวิทยาลัยเชียงใหม่  ทบวงมหาวิทยาลัย
(ฉบับที่ ๔)
พ.ศ.๒๕๓๖

ภูมิพลอดุลยเดช ป.ร.
ให้ไว้ ณ วันที่ ๒๒
มิถุนายน พ.ศ. ๒๕๓๖
เป็นปีที่ ๔๘
ในรัชกาลปัจจุบัน

            พระบาทสมเด็จพระปรมินทรมหาภูมิพลอดุลยเดช  มีพระบรมราชโองการโปรด
เกล้า ฯ ให้ประกาศว่า

            โดยที่เป็นการสมควรแก้ไขเพิ่มเติมพระราชกฤษฎีกาว่าด้วยการจัดตั้งส่วนราชการในมหาวิทยาลัยเชียงใหม่
ทบวงมหาวิทยาลัย

            อาศัยอำนาจตามความในมาตรา
๑๗๕ ของรัฐธรรมนูญแห่งราชอาณาจักรไทย 

และมาตรา ๙ วรรคหนึ่ง แห่งพระราชบัญญัติมหาวิทยาลัยเชียงใหม่ พ.ศ. ๒๕๓๐
จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้

            มาตรา ๑  พระราชกฤษฎีกานี้เรียกว่า
"พระราชกฤษฎีกาจัดตั้งส่วนราชการใน
มหาวิทยาลัยเชียงใหม่ ทบวงมหาวิทยาลัย (ฉบับที่ ๔) พ.ศ. ๒๕๓๖"

            มาตรา ๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราช
กิจจานุเบกษาเป็นต้นไป

            มาตรา ๓  ให้เพิ่มความต่อไปนี้เป็น (๒๐ ทวิ)  ของมาตรา ๔ แห่งพระราช
กฤษฎีกาจัดตั้งส่วนราชการในมหาวิทยาลัยเชียงใหม่ ทบวงมหาวิทยาลัย พ.ศ. ๒๕๓๒
            "(๒๐
ทวิ) 
สำนักส่งเสริมศิลปวัฒนธรรม"

ผู้รับสนองพระบรมราชโองการ

     ชวน   หลีกภัย
        นายกรัฐมนตรี

หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยเชียงใหม่ได้ดำเนินการทะนุบำรุงศิลปวัฒนธรรมตามวัตถุประสงค์ของมหาวิทยาลัยเป็นการภายในอยู่แล้ว 
แต่ยังไม่มีองค์กรที่รับผิดชอบโดยตรงในการทะนุบำรุงและอนุรักษ์ศิลปวัฒนธรรม
การค้นคว้า การรวบรวมและให้บริการข้อมูล และการแสวงหารูปแบบและแนวทางในการประยุกต์องค์ความรู้ทางวิชาการมาใช้ในการอนุรักษ์วัฒนธรรมและสิ่งแวดล้อม  ดังนั้น เพื่อให้การดำเนินการดังกล่าวเป็นไปอย่างมีระบบและต่อเนื่อง  สมควรจัดตั้งสำนักส่งเสริมศิลปวัฒนธรรมขึ้นในมหาวิทยาลัยเชียงใหม่  และโดยที่มาตรา ๙ วรรคหนึ่ง
แห่งพระราชบัญญัติมหาวิทยาลัยเชียงใหม่ พ.ศ. ๒๕๓๐ 
บัญญัติให้การจัดตั้งสำนักต้องตราเป็นพระราชกฤษฎีกา  จึงจำเป็นต้องตราพระราชกฤษฎีกานี้

                                                                      ธิดาวรรณ
/ แก้ไข
                                                                        ๖ ก.ย.. ๒๕๔๕
                                                                        ดำรง/ปรับปรุง

๓๐ มี.ค.๒๕๕๒

[๑]  ราชกิจจานุเบกษา เล่ม ๑๑๐/ ตอนที่
๘๗/
ฉบับพิเศษ หน้า ๗/  ๒ กรกฎาคม ๒๕๓๖